«Beyl Yevropaning eng yaxshi futbolchilardan biri» — Florentino Peres

Madridning «Real» klubi prezidenti Florentino Peres oʻtgan mavsum «Tottenhem»da ijarada oʻynagan Garet Beyl haqida fikr bildirdi. Bu haqda «Marca» xabar berdi.
«Qirollik klubi» rahbari uelslik futbolchi haqida shunday dedi: «Men u bilan birgalikda gʻalaba qozongan finallarning barini eslayman. Beyl — Yevropaning eng yaxshi futbolchilaridan biri. Uning Chempionlar ligasida kiritgan «qaychi» uslubidagi goli, «Barsa»ga qarshi oʻyindagi reydi, Lissabondagi finalda kiritgan gollari hali ham yodimda».
Ma'lumot oʻrnida, Beyl 2013 yilda «qaymoqranglilar» safiga kelib qoʻshilgandi.
Avvalroq Mourino Beyl haqida nimalar degani ma'lum qilingandi. Shuningdek, Beyl faoliyatini qachon yakunlashini aytgani haqida xabar berilgandi.